b'\n_START_ARTICLE_\nElliott Bay\n_START_PARAGRAPH_\nElliott Bay je z\xc3\xa1toka, na brehu ktorej sa nach\xc3\xa1dza americk\xc3\xa9 mesto Seattle. L\xc3\xadnia z mesta Alki Point na juhu po West Point na severe sa vo v\xc5\xa1eobecnosti ch\xc3\xa1pe ako miesto, kde sa rozde\xc4\xbeuje z\xc3\xa1toka a prieplav Puget Sound. V prieplave stoj\xc3\xad pr\xc3\xadstav Port of Seattle, ktor\xc3\xbd bol v roku 2002 najru\xc5\xa1nej\xc5\xa1\xc3\xadm pr\xc3\xadstavom v objemu TEU kontajnerovej prepravy a 46. najru\xc5\xa1nej\xc5\xa1\xc3\xadm pr\xc3\xadstavom na svete._NEWLINE_V z\xc3\xa1toke Elliott Bay s\xc3\xba tie\xc5\xbe doky Colman Dock, ktor\xc3\xa9 s\xc3\xba hlavn\xc3\xbdm termin\xc3\xa1lom v Seattli pre trajekty spolo\xc4\x8dnosti Washington State Ferries. Zo Seattlu sa pravidelne vypravuj\xc3\xba plavby na ostrov Bainbridge a do mesta Bremerton._NEWLINE_Z\xc3\xa1toku kri\xc5\xbeuj\xc3\xba od m\xc3\xa1ja do septembra kompy (zn\xc3\xa1me aj ako Elliott Bay Water Taxi), ktor\xc3\xa9 sp\xc3\xa1jaj\xc3\xba Downtown s mestskou \xc4\x8das\xc5\xa5ou West Seattle._NEWLINE_Rieka Duwamish je jedin\xc3\xbdm vodn\xc3\xbdm zdrojom, ktor\xc3\xbd sa vypr\xc3\xa1zd\xc5\x88uje do z\xc3\xa1toky._NEWLINE_Luxusn\xc3\xbd v\xc3\xbd\xc5\xa1kov\xc3\xbd dom Elliott Bay Towers, domov Frasiera Cranea v TV seri\xc3\xa1li Frasier je pomenovan\xc3\xbd po z\xc3\xa1toke Elliott Bay. V skuto\xc4\x8dnosti je to kn\xc3\xadhkupectvo Elliott Bay Bookstore na n\xc3\xa1mest\xc3\xad Pioneer Square v Seattli._NEWLINE_29. marca 2002 po\xc4\x8das jeho posledn\xc3\xa9ho letu do Smithsoniansk\xc3\xa9ho m\xc3\xbazea letectva a kozmonautiky spadol do z\xc3\xa1toky jedin\xc3\xbd zachoval\xc3\xbd Boeing 307 na svete.'